Εμπνευσμένο από αληθινά γεγονότα. Κάθε ομοιότητα εξυπηρετεί δραματικό σκοπό.
Περίεργο που γυρίσαμε.
Ευχαρίστως θα έμενα σ' εκείνο το σκάφος να κάνω τον γύρο του κόσμου.
Ναι; Δεν με βαρέθηκες μετά από δυο βδομάδες;
Ναι, με τα ασορτί τατουάζ που κάναμε έδειχνα ότι χρειάζομαι λίγη απόσταση.
Μισό λεπτό.
Δεν πρέπει να σε περάσω αγκαλιά το κατώφλι;
Τι;
Ο γαμπρός περνάει το κατώφλι με τη νύφη στα χέρια, αλλιώς είναι γρουσουζιά.
Ναι, δεν έχουμε κατώφλι.
Γαμώτο.
Ας με κουβαλήσεις από το ασανσέρ.
Είσαι η γυναίκα μου.
-Είμαι η γυναίκα σου. -Δεν μπορώ να σταματήσω να το λέω.
Δεν χρειάζεται.
Ωραία.
Κύριε Κένεντι.
Ορίστε;
Τι θα κάνουμε;
Θα σε πάω μέσα και θα βγω για τις βαλίτσες.
Εντάξει.
Ελάτε, κάντε λίγο άκρη.
Όπρα, Μπάρμπαρα Γουόλτερς, The Today Show.
Όλοι θέλουν μια συνέντευξη μαζί σου.
Να ποια είναι η βασίλισσα του χορού.
Ναι, αυτό ακριβώς χρειαζόμασταν, περισσότερη δημοσιότητα.
Πώς θα πάμε στο αμάξι μας;
Απλώς διψάνε για τις πρώτες μας φωτογραφίες ως ανδρόγυνο.
Γι' αυτό δεν δώσαμε τη φωτογραφία που μου φιλάς το χέρι;
Άκου, σου υπόσχομαι
ότι αν τους αφήσουμε να μας φωτογραφίσουν, θα τα μαζέψουν και θα φύγουν.
Και μετά, θα πάμε για ένα ωραίο, μεγάλο μπραντς.
Μιλάς λες και θα ποζάρουμε για πορτρέτο. Δεν θυμάσαι τη χθεσινή τρέλα;
Να πάω εγώ πρώτα να τους μιλήσω;
Ναι, και τι θα τους πεις;
Ότι θα έχουν τις φωτογραφίες, μα να χαλαρώσουν.
Να μας αφήσουν λίγο χώρο να εγκλιματιστούμε ξανά.
-Κίνηση καλής θέλησης. -Μήπως να τραγουδήσετε και κάτι μαζί;
-Να εναρμονιστείτε; -Είμαι παράφωνος, το ξέρεις.
Μακάρι να το ήξερα πριν παντρευτούμε.
Έχε μου εμπιστοσύνη.
Σου έχω.
Ωραία.
Γεια σας. Γεια.
Αν με ακούσετε ένα λεπτό, θα φέρω και τη γυναίκα μου.
Σας ζητάω μόνο να καταλάβετε ότι ο γάμος είναι μεγάλη αλλαγή.
Ακόμα μεγαλύτερη για εκείνη, που δεν ήταν δημόσιο πρόσωπο μέχρι πριν δύο βδομάδες.
Οπότε, όση ιδιωτικότητα μπορείτε να της προσφέρετε
μέχρι να προσαρμοστεί, θα την εκτιμούσαμε πολύ.
-Ευχαριστώ. -Τζον, και…
-Πώς πήγε; -Τέλεια.
Θα σε λατρέψουν.
Σε λατρεύουν ήδη. Δες πόσο υπέροχη είσαι.
Είμαι δίπλα σου.
-Πώς ήταν ο μήνας του μέλιτος; -Έξοχος. Σας το προτείνω.
-Καρολίν, απολαμβάνεις τον έγγαμο βίο; -Κανένας μικρός Τζον Τζον στα σκαριά;
-Κέρνα μας ένα ποτό πρώτα, Σον. -Το αγόρι δίνει 3-προς-1 στο Βέγκας.
Καρολίν, δεν έχετε δίδυμα στην οικογένεια;
Ευχαριστώ, παιδιά. Το εκτιμώ.
Κατέβα απ' το αμάξι.
Ελάτε, παιδιά. Τι είπα μόλις;
Δεν νομίζω να φύγουν.
ΙΣΤΟΡΙΑ ΑΓΑΠΗΣ
ΤΖΟΝ Φ. ΚΕΝΕΝΤΙ ΤΖΟΥΝΙΟΡΚΑΙ ΚΑΡΟΛΙΝ ΜΠΕΣΕΤ
Κύριος και Κυρία Τζον Φ. Κένεντι
Τι μας πήραν η Καρολάιν κι ο Εντ;
Ένα πανέμορφο μαξιλάρι με πέρλες και το μονόγραμμά μας.
Έφτιαξα τη λίστα με τους στιλίστες που ζήτησες.
Τέλεια. Πότε θα τους συναντήσουμε;
Ποιοι;
-Ξέρεις ότι δεν δουλεύω εδώ, έτσι; -Μπορώ να σου βρω γραφείο αμέσως.
Ελπίζω να έχω στη Ralph Lauren από αύριο.
Πώς νιώθεις γι' αυτό;
Καλά, νομίζω.
Από την Calvin Klein έχω να περάσω συνέντευξη.
Σε πήρε ο ίδιος ο Ραλφ Λόρεν, μάλλον η θέση είναι δική σου.
Αυτό με αγχώνει.
Θέλω να την πάρω λόγω προσόντων, όχι επειδή…
Είσαι η πιο διάσημη γυναίκα στη χώρα;
Είμαι περήφανος για σένα.
Δεν πήρα ακόμα τη δουλειά.
Είμαι έτοιμος να με συντηρούν. Μην τα κάνεις σκατά.
Ο Μπέρμαν πήγε τη συνάντηση με την Άλισον Μένο στις 6:00.
Εντάξει. Ευχαριστώ.
-Πρέπει να φύγω. Ευχήσου μου καλή τύχη. -Δεν τη χρειάζεσαι.
Μην ξεχάσεις ότι θα βγάλουμε τη Ρόζμαρι για τα γενέθλιά της αυτήν την εβδομάδα.
Δεν είχα ξεχάσει ότι θα τη βγάζαμε
ούτε ότι έχει γενέθλια.
Καλή τύχη.
-Σ' αγαπώ. -Κι εγώ. Γεια.
Γεια.
Ανυπομονούμε να έρθεις.
Λέμε πόσο εκπληκτική προσθήκη
-θα ήσουν στην ομάδα εδώ και καιρό. -Πριν φύγεις απ' την Calvin Klein.
Είναι κομβική στιγμή για την εταιρεία, θα μπείτε στο χρηματιστήριο.
Ανυπομονώ να βοηθήσω στη μετάβαση, οπότε ευχαριστώ.
Λυπάμαι πολύ. Δεν είχα…
Δεν είχα ιδέα.
Δεν είχα.
Οι αγοραστές των μίντια λένε ότι έχουμε σύγκρουση ταυτότητας.
Όχι αρκετά διανοούμενοι για ειδικούς, όχι αρκετά στιλάτοι για φυλλάδα.
Ξέρω ότι η μειωμένη κυκλοφορία δεν είναι ιδανική,
μα έχεις απίστευτη δωρεάν δημοσιότητα μετά τον γάμο σου.
Η σύζυγός σου είναι παγκόσμια αίσθηση.
Ο Μάικλ είπε ότι δεν θα νιώθατε άνετα
να ποζάρετε στο εξώφυλλο, μα από άποψη δημοσίων σχέσεων,
-θα έκανε πάταγο. -Σύμφωνα με την Page Six,
Vogue και Harper's Bazaar της πρότειναν εξώφυλλο.
Τα απέρριψε και τα δύο.
Και συγγνώμη, για να καταλάβω,
δεν θες τη γνώμη της Καρολίν, μα τη θες στο εξώφυλλο;
Για να σώσω το πλοίο που βουλιάζει; Ναι.
Το μόνο που λέω είναι
ότι έχετε εκατό παπαράτσι έξω από το σπίτι σας κάθε μέρα.
Μπορείτε να το αξιοποιήσετε.
Η σχέση μου δεν είναι η λύση στο πρόβλημα.
Η Καρολίν προσπαθεί σκληρά
να μην τραβάει παραπάνω προσοχή. Θέλω να το σεβαστώ.
Οπότε, αυτό αποκλείεται.
Πού είμαστε με το τηλεοπτικό George;
Είπα στο κανάλι ότι θα κάνω εισαγωγή σε κάθε επεισόδιο, μα θέλουμε παρουσιαστή.
Ξέρεις, δεν καταλαβαίνω πώς θα είσαι ο αφηγητής
στο ντοκιμαντέρ του Εντ, μα στην εκπομπή σου…
Κάτσε, τι;
Μίλησα στον Πλέπλερ του ΗΒΟ.
Θα κάνεις αφήγηση σε ντοκιμαντέρ για την παρακαταθήκη του πατέρα σου
στο οποίο είναι παραγωγός ο Εντ.
Πρώτη φορά το ακούω.
Δεν είναι ωραίο να μένεις στο σκοτάδι, έτσι;
Κατέβηκα στο λόμπι, κι ένας παπαράτσι προσπαθούσε
να δωροδοκήσει τον θυρωρό, και του κουνούσε λίρες στα μούτρα.
Ήμασταν στην Τουρκία λιγότερο από 12 ώρες.
Τουλάχιστον ξέρουμε ότι η γοητεία σου πιάνει και στην Εγγύς Ανατολή.
Τι είπε η Καρολίν;
Δεν της το είπα.
Δεν ήθελα να χαλάσω το ταξίδι μας.
Δεν είπα κάτι.
Τζιν. Τέταρτη νίκη στη σειρά.
Αρχίζω να ανησυχώ.
Είσαι καλά;
Ναι, μια χαρά.
Δεν θέλω να το κάνω θέμα.
Πήγα για έλεγχο τις προάλλες.
Βρήκαν κάτι όζους.
Εντάξει.
-Τι ακριβώς σημαίνει αυτό; -Δεν είναι ό,τι καλύτερο.
Ο καρκίνος επέστρεψε.
Προφανώς πέρασε από τους όρχεις στους πνεύμονες.
Η αξονική δεν βγήκε καθαρή πριν τρεις μήνες;
Και τρεις μήνες πριν. Και έναν χρόνο πριν.
Ο γιατρός είναι σίγουρος ότι μπορεί να τους βγάλει όλους.
Τον έχεις γνωρίσει. Έχει τρόπους δεσμοφύλακα, οπότε…
Να πας στο Εθνικό Αντικαρκινικό Ινστιτούτο.
Ξέρω τον διευθυντή, τον δρα Κλάουζνερ. Θα τον πάρω αμέσως.
Γιατί δεν παίρνεις και τον Υπουργό Υγείας;
Κοίτα. Εκτιμώ το ενδιαφέρον σου, αλλά να χαλαρώσουμε λίγο;
Αυτό που θέλω είναι ένα κανονικό ποτό.
Ναι, εντάξει.
Κερνάς, προφανώς.
Να φέρω το πορτοφόλι μου.
Θα έρθεις;
Ναι, έρχομαι αμέσως.
Ακόμα δεν ξέρω πώς έμαθαν ότι ήμουν εκεί.
-Νόμιζα ότι δεν με ακολουθούσε κανείς. -Κάποιος θα σε είδε να μπαίνεις.
Πού το αφήσατε;
Ζήτησα συγγνώμη.
Είπα ότι είναι προφανές πως η παρουσία μου στην εταιρεία θα ήταν βάρος.
Λυπάμαι, μωρό μου.
-Να πάρω τον Ραλφ; -Όχι.
-Νιώθω υπεύθυνος εν μέρει. -Όχι. Καλύτερα να το αφήσουμε.
Ξέρεις τι θα πεις στον Εντ;
Ναι. Να μην κλείνει συμφωνίες με το όνομά μου.
Ή με του πατέρα μου.
Έχεις κάθε δικαίωμα να θυμώνεις, μα διοργανώνουν το πάρτι για μας.
Ένα πάρτι που δεν ζητήσαμε.
Θα μπορούσες να ήσουν εσύ.
Ελάτε, κάντε λίγο άκρη.
-Τζον. -Κάρι!
Καρολίν!
Παιδιά, δεν βλέπω.
Καρολίν.
Έλα, πριγκίπισσα.
Πίσω. Αφήστε μας λίγο χώρο!
-Δώσε μας κάτι να δουλέψουμε! -Φύγε από δω!
-Πίσω. Έξω. -Είσαι καλά;
-Ναι, μια χαρά. -Σίγουρα;
-Φύγετε από δω. -Αργήσαμε. Πάμε.
Δεν βλέπω το πρόβλημα. Είναι αρχικό στάδιο…
Έβαλες το όνομά μου σε κάτι για τον πατέρα μου χωρίς να με ρωτήσεις.
Δεν είπα ότι συμφώνησες. Απλώς πρότεινα να σε συμπεριλάβουμε…
Αν έτσι θες να εκμεταλλευτείς την κληρονομιά του πατέρα μας, εντάξει.
Μα μη με ανακατεύεις.
Κι αυτό τι είναι;
Χρόνια Πολλά, κε Πρόεδρε
Είναι σατυρικό.
Όλοι διακωμωδούν την ιστορία της οικογένειας. Γιατί όχι εμείς;
Γιατί δεν είναι αστείο, Τζον. Είναι αναισθησία και πολύ ντροπιαστικό.
Από πότε έγινες θεματοφύλακας της οικογενειακής κληρονομιάς;
Από όταν ντύνεις διασημότητες σαν τη δήθεν ερωμένη του πατέρα μας.
Είσαι τόσο απελπισμένος για πωλήσεις
που καταφεύγεις σε φτηνά, χυδαία διαφημιστικά κόλπα;
Ο άντρας σου εκμεταλλεύεται τη φήμη μου για ένα ντοκιμαντέρ για τον πατέρα μας.
Πρώτον, εγκρίθηκε πριν αναφέρω το όνομά σου.
Δεύτερον, η Καρολάιν πληγώθηκε πιο πολύ που δεν την ενημέρωσες…
-Κάνε μια βόλτα, Εντ. Σοβαρά. -Μην του μιλάς έτσι.
Δεν πειράζει.
Θεέ μου, αυτό που με τρελαίνει είναι ότι παραπονιέσαι αδιάκοπα
πως θες το περιοδικό να αποδείξει την αξία του,
ενώ συνεχώς εμπλέκεις τον εαυτό σου σ' αυτό.
Αν είχες ρισκάρει πραγματικά κι επιχειρούσες κάτι…
Έχω γράψει δύο βιβλία. Το ένα περί ιδιωτικότητας.
Ρίξ' του μια ματιά.
Αν ήξερα ότι δεν ήθελες να εμπλακείς στο ντοκιμαντέρ,
-δεν θα… -Κανείς δε θα εμπλακεί.
Το σταμάτησα.
Είσαι απίστευτος.
Είσαι τυχερή που δεν ήρθε η μαμά απόψε.
Γιατί, θα έκανε κι άλλη πρόποση;
Της είπες για τη συνέντευξη;
Όχι, της είπα ότι θα πήγαινα.
Πώς λες να το έμαθε ο Τύπος;
Δεν ξέρω.
-Να το είπε κάποιος από όσους το είπα; -Ελπίζω πως όχι.
Δεν έχει νόημα να τα κρύβεις από τη μαμά. Θα τα διαβάσει την επόμενη μέρα στον Τύπο.
Μου είπε ότι απέχει από κάθε δημοσίευμα που με αναφέρει.
Θα περάσει τέλεια με το Economist για την υπόλοιπη ζωή της.
Θέλω να αποφύγω το "Σ' τα 'λεγα" για όσο περισσότερο γίνεται.
Την αδικείς; Τι σκατά συμβαίνει;
Δεν ξέρω.
Θέλω να πω…
Ήξερα ότι θα γινόταν χαμός όταν θα επιστρέφαμε.
-Δεν είμαι αφελής, αλλά αυτό… -Είναι διαβολικό.
Πριν παντρευτούμε,
φωτογράφοι περίμεναν έξω από εστιατόριο.
Έβγαζαν φωτογραφίες και έφευγαν, μα τώρα…
Δεν φεύγουν.
Κοιμούνται σε σκηνές στο πεζοδρόμιο, ξεφυτρώνουν κι άλλοι μες στη νύχτα.
Αγνόησαν ξεκάθαρα τον λόγο του Τζον για τον μήνα του μέλιτος.
Ναι. Ίσως έπρεπε να τον είχαμε δουλέψει λίγο.
Θα τον συμβούλευα να μην πει ότι πλέον είμαι δημόσιο πρόσωπο.
Μου φαίνεται περίεργο που ζήτησε ιδιωτικότητα μόνο για σένα.
Δεν τον πειράζει όλη αυτή η προσοχή.
"Μην ταλαιπωρείτε την εύθραυστη γυναίκα μου".
Καλά. Να σε δω να τα βάζεις με χίλιους δημοσιογράφους.
Θέλω ένα ποτό.
Εντάξει. Νομίζω ότι πληρώνεις στο μπαρ.
Σκέφτηκες σε ποιες φιλανθρωπίες θα δανείσεις το όνομά σου;
Να δανείσω το όνομά μου;
Η Τζάκι ήταν φανατική οικολόγος.
Έσωσε τον σταθμό Γκραντ Σέντραλ μόνη της.
Σου κρατήσαμε μια θέση στον Δημοτικό Σύλλογο Τεχνών.
Και στο Αμερικανικό Μπαλέτο.
Τώρα είναι η στιγμή να εδραιώσεις το φιλανθρωπικό σου προφίλ,
πριν ανταποκριθεί ο Τζον στο κάλεσμα, τρόπος του λέγειν.
Καρολίν, μπορώ να έχω ένα ποτήρι νερό;
Λυπάμαι πολύ. Με συγχωρείτε ένα λεπτό.
Είσαι καλά;
Ναι. Σε προστατεύω από τις μάγισσες του Ιστ Χάμπτον.
Είσαι διεστραμμένος, το ξέρεις;
Λοιπόν…
Δεν έχω ξαναπάει σε πάρτι που γίνεται για όσους δεν προσκλήθηκαν σε άλλο.
Από θέμα αρχής, θα ήταν η προσωπική μου κόλαση να είμαι καλεσμένη εδώ.
Ναι.
Μιλώντας για απρόσκλητους,
έμαθα ότι η μητέρα μου σου έστειλε τσιμπιδάκια για γαμήλιο δώρο.
-Και λαστιχάκια. -Και λαστιχάκια.
Τίποτα χειρότερο από μια προσβεβλημένη Μπουβιέ.
Είπα στον Τζον να την καλέσει.
Ναι.
Πώς νιώθεις;
Φανταστικά.
Ο Τζον είπε ότι είσαι αισιόδοξος για τη νέα κλινική δοκιμή.
Έτσι είπε;
-Ξέρεις ότι σκέφτεται μόνο θετικά. -Το ξέρω.
Όλη μου τη ζωή παρατηρώ από κοντά την εκδοχή του Τζον περί πραγματικότητας.
Ευτυχώς, δεν είναι πια δική μου ευθύνη να του θυμίζω ότι είναι θνητός
και δεν μπορεί να κάνει θαύματα.
Καλή σου τύχη.
Μη με πάρεις για συμβουλές. Έχω αποσυρθεί.
-Πρέπει να πάω να μιλήσω. -Ναι.
-Χρειάζεσαι κάτι; -Είμαι εντάξει.
Δεν μασάς.
Λοιπόν, τι μαθαίνω; Ίσως ασχοληθείς με την πολιτική;
Δεν ήξερα ότι πληρώνεσαι ακόμα από τον θείο Τέντι.
Είμαι πολιτική σύμβουλος. Όλοι με πληρώνουν.
Ναι.
Υπάρχει πολλή φημολογία στα παρασκήνια
για το πώς θα σε αξιοποιήσει το κόμμα.
Απλώς λέω
ότι το γερουσιαστής ακούγεται καλύτερο από το πρώην αρχισυντάκτης του George.
-Θες να καλοπιάσω τη γυναίκα σου; -Όχι.
Μην της πεις τίποτα γι' αυτό.
Πάντως ξέρει καλά να επικοινωνεί με τον κόσμο.
Πάλι.
Πάμε κάτω να πάρουμε καραμέλες από τον Έντγκαρ;
Κι έλεγα πότε θα το ζητήσεις.
Πού είναι η άλλη μου κόρη;
Σταμάτα.
Με συγχωρείτε.
Να το. Φύσα.
Έχεις δίκιο. Πολύ ξεχωριστή μπάλα.
Πού;
Πάμε πάνω.
Ναι, δεν είναι ωραία εδώ.
Γεια.
Τι κάνεις;
Τι; Δεν…
Εγώ… Λυπάμαι πολύ.
-Δεν θα έβαζα ποτέ σε κίνδυνο ένα παιδί… -Όλα καλά.
Ζήτησε να πάμε για καραμέλες. Δεν περίμενα να μας βγάλουν φωτογραφίες.
Επειδή είναι τόσο εγκρατείς;
Ξέρεις ότι έχω πολύ αυστηρά όρια
όσον αφορά τα παιδιά μου και τον Τύπο.
Για να περνάτε εσύ κι ο Τζον χρόνο μαζί τους,
να έχετε επίγνωση της φρενίτιδας που προκαλείτε όπου κι αν πηγαίνετε.
Καταλαβαίνω.
Ακόμα προσπαθώ να συνηθίσω αυτήν τη φρενίτιδα.
Νόμιζα ότι εσύ ειδικά θα με καταλάβαινες.
Εμένα δεν ήταν επιλογή μου.
Μπορούσες να έχεις οποιαδήποτε άλλη ζωή,
μα διάλεξες αυτήν.
Διάλεξα τον αδερφό σου παρά τη ζωή αυτήν.
Τότε, δεν ξέρω τι να σου πω.
Ξέρω ότι κανονικά δεν θα είχες πάρε-δώσε μαζί μου.
Μα αγαπώ τον αδερφό σου όσο τίποτα και δεν θέλω να υπάρχει έχθρα μεταξύ μας.
Ας γυρίσουμε στο πάρτι. Λείπουμε πολλή ώρα.
Είσαι καλά;
Θα μου περάσει.
Σε βλέπω, γυρίζουν τα γρανάζια.
Τι σκέφτεσαι;
Πόσο παγωμένα πόδια έχεις.
Ξέρω ότι τώρα είναι δύσκολα, αλλά θα περάσει.
Το υπόσχομαι. Εντάξει;
-Πότε; -Σύντομα.
Ξέρεις πόσο σ' αγαπώ;
Πόσο;
Δεν μετριέται.
Δεν είσαι τόσο καλός στα μαθηματικά, όμως. Οπότε…
Μακάρι να μέναμε εδώ για πάντα.
-Στο κρεβάτι; -Όχι.
Μόνο εδώ.
Σ' αυτήν τη στιγμή.
2 ΜΗΝΕΣ ΑΡΓΟΤΕΡΑ
Πού είναι, Τζον;
Έλα. Δεν την έχουμε δει όλη τη βδομάδα.
Τουλάχιστον είχε την ευγένεια να κρύψει την ταυτότητά μου.
Με τα αρχικά σου; Ναι, πολύ διακριτικό. Για να μην μπορείτε να κάνετε μήνυση;
Κανένα άλλο έντυπο δεν ανησυχεί
μην αμαυρώσει τη φήμη μου. Γιατί να ανησυχεί αυτή;
Θα σε ξαναπάρω.
-Έχει παγωνιά έξω. -Πόσο μακριά έτρεξες;
Μέχρι τις κατακόμβες.
Τα χείλη σου είναι κρύα.
Προπονείσαι για κάτι που δεν γνωρίζω;
Τα κιλά των γιορτών δεν θα φύγουν μόνα τους.
Ναι, έχεις παραμελήσει τον εαυτό σου.
Έστειλαν τίποτα για μένα;
Όχι. Γιατί;
Ένας παραγωγός του Murphy Brown θα έστελνε ένα σενάριο.
Έχεις μεγάλο ρόλο στη σειρά;
Όχι, μία σκηνή με την Κάντις Μπέργκεν.
Της δίνω αντίτυπο του νέου τεύχους του George.
Κι αν σε πάρουν μόνιμα;
-Θα επιλέξεις το Χόλιγουντ ή το George; -Δεν είναι τόσο μεγάλος ρόλος, μα ίσως…
Μωρό μου, αστειευόμουν.
Χαίρομαι που ξέρω τι σκέφτεσαι.
Πώς βρήκαν χρόνο; Έχεις τρελό πρόγραμμα.
Ευτυχώς αυτό είναι πρόβλημα της Ρόζμαρι, όχι δικό μου.
Δεν θα έβλεπες τον δρα Γουότερς σήμερα;
Δεν νομίζω ότι μου κάνει.
Στην τελευταία συνεδρία, είπα ότι δεν κοιμάμαι,
και είπε ότι το μυαλό της γυναίκας είναι ένας ωκεανός μυστικών.
Αυτό ήταν. Τόση διορατικότητα.
-Παρεμπιπτόντως, τι ώρα πάτε για φαγητό; -Στις δύο.
Δεν θα θέλει να τσακωνόμαστε την ώρα αιχμής.
Καλά, άκουσέ την και μη φοβηθείς να καταπιείς την περηφάνια σου.
Δεν νομίζω ότι θα υποχωρήσει σε τίποτα.
-Είναι απίστευτα πεισματάρα. -Βλέπεις;
Δεν θα τα βρεις έτσι με την αδερφή σου.
Και μην αναφέρεις τον Εντ. Απλώς θα κάνετε κύκλους.
Να καταλάβει ότι εσύ είσαι η προτεραιότητά μου.
Δεν είναι ή το ένα ή το άλλο.
Τη χρειάζεσαι.
Διόρθωσέ το.
Εντάξει.
Πάω για ντους.
Ναι.
-Και μην αργήσεις! -Εντάξει.
Διάβασα τη συνέντευξη με τον πάστορα Γκράχαμ.
Ήταν υπέροχη.
Ευχαριστώ.
"Πού τελειώνει η ελεύθερη βούληση και αρχίζει το θέλημα του Θεού;"
Έχεις πολλά στο μυαλό σου.
Ναι, ήταν πολύ αγχωτικοί οι τελευταίοι μήνες.
Και δεν βοήθησε καθόλου που δεν μιλούσαμε.
Ήλπιζα ότι θα είχες επικοινωνήσει.
-Για να πω τι; -Δεν ξέρω.
Ως ένδειξη καλής θέλησης; Να αποκλιμακώσουμε την κατάσταση;
Απλώς πιστεύω ότι όλο αυτό με το ντοκιμαντέρ ξύπνησε
κάποια βαθύτερα θέματα.
Ενίοτε νιώθω σαν να με βάζουν στο παιδικό τραπέζι,
-να μην εμπιστεύονται τη γνώμη μου… -Δεν έδωσα πολλή σημασία όταν μου το είπε.
Κι επειδή ήδη έχεις πολλά στο κεφάλι σου
και καταλαμβάνεις τόσο χώρο στην οικογένεια,
σκέφτηκα ότι κάτι μικρό που θα δημιουργούσε ο Εντ
θα σου περνούσε απαρατήρητο.
-Είναι πολύ προσωπικό πρότζεκτ. -Συμφωνώ.
Γι' αυτό το εμπιστεύτηκα στον άντρα μου.
Και μετά, όταν το ακύρωσες μονομερώς, ένιωσα ότι εκμεταλλευόσουν την επιρροή σου
για να δείξεις ότι εσύ και μόνο έχεις τον τελευταίο λόγο.
Μα δεν ισχύει αυτό.
Όλη μου τη ζωή λογοδοτώ σ' εσένα.
Προφανώς, δεν είναι πια αυτή η δυναμική.
Έπρεπε να σ' το πω πριν το ακυρώσω.
Συγγνώμη.
Πώς είναι η Καρολίν;
Διαβάζω τις ειδήσεις όπως όλοι. Ξέρω ότι δυσκολεύεται.
-Πολλά από αυτά είναι υπερβολές. -Δεν είμαι πολύ σίγουρη.
Όλα τα ρεπορτάζ για την κόντρα μας ήταν ακριβή.
Προφανώς, δεν είναι εύκολα.
Στρατόπεδο παπαράτσι έξω από τον γυναικολόγο της,
ο Τύπος τη λέει ναρκομανή.
Τη φωτογραφίζουν να φεύγει από τον ψυχολόγο.
-Παραπάει. -Λυπάμαι.
Για όλα.
Είναι απαράδεκτο.
Ειλικρινά πίστευα ότι θα είχε ξεθυμάνει ως τώρα.
Της λέω ότι θα περάσει, αλλά…
Ίσως δεν θέλει να το ακούει πια αυτό. Ίσως θέλει την αλήθεια.
Δεν είναι εποικοδομητικό
να ασχολούμαστε με όσα δεν ελέγχουμε.
Θα της μιλήσεις;
Νιώθω ότι είναι απομονωμένη.
Έχουμε να μιλήσουμε από το πάρτι. Δεν είμαι η κατάλληλη.
Τι είναι αυτά που λες;
Έζησες όλη σου τη ζωή στο προσκήνιο, μα διατηρείς την ιδιωτικότητά σου.
Ναι, συγκριτικά μ' εσένα.
Αλλά δούλεψα πολύ σκληρά.
Έκανα πολλές επιλογές για να διατηρήσω μια αίσθηση ιδιωτικότητας,
τις οποίες εσύ δεν προτίμησες. Ο καθένας με τα γούστα του.
Μα δεν είσαι μόνος σου πια, Τζον. Πάτε πακέτο.
Η σχέση της με τον Τύπο δεν θα αλλάξει αν δεν αλλάξει δική σου.
Ναι.
Γεια.
-Συγγνώμη που άργησα. -Δεν πειράζει.
-Γεια. -Γεια.
-Μ' αρέσει αυτό. -Ευχαριστώ.
Εγώ σου το πήρα;
Όχι.
Μόλις με πήρε το αφεντικό από τον μήνα του μέλιτος. Είναι για σαφάρι.
Ο ανώμαλος που σχολίαζε τα καλσόν σου;
-Αυτός απολύθηκε. -Επειδή ήταν ανώμαλος;
Όχι, ήρθε μαστουρωμένος στην τελευταία παρουσίαση
και είπε πολύ άσχημα πράγματα σε πολύ κακά μανδαρινικά.
Με υποδέχτηκε η συνοδεία σου. Μιλάμε στον ενικό τώρα.
Ναι, μου λείπει η εποχή που με έλεγαν Καρολίν.
Το "σκρόφα" δεν ακούγεται το ίδιο.
Ορίστε.
-Τι είναι αυτό; -Τι; Γιορτάζουμε την προαγωγή σου.
Η μεγάλη μου αδερφή αντιπρόεδρος στη Morgan Stanley.
Ακόμα δεν ξέρω ακριβώς με τι ασχολείσαι,
αλλά ξέρω ότι είναι σημαντικό και είμαι πολύ περήφανη.
Θεέ μου, δεν έχω όρεξη για φωτογραφίες τώρα.
Να αλλάξουμε τραπέζι; Πάμε κάπου αλλού.
Όχι, δεν πειράζει. Θα μας ακολουθούσαν.
Θα το ανοίξω μόλις φτάσω σπίτι.
Σου τηλεφώνησε η γιαγιά;
Όχι. Γιατί;
Είπε ότι έχετε καιρό να μιλήσετε.
Νομίζω ότι είδε κάπου…
ότι εθίστηκες στα αντικαταθλιπτικά και φρίκαρε.
Τι;
Δεν καταλαβαίνει πώς λειτουργεί αυτό, ότι οι άλλοι λένε ψέματα για σένα.
Γιατί δεν… Γιατί δεν με πήρε τηλέφωνο;
Δεν ξέρω. Νομίζω πως κάποιοι αισθάνονται
ότι, επειδή είσαι διάσημη πλέον,
θα ενοχλήσουν αν σε πάρουν.
Να μιλήσεις σε κάποιον.
-Μιλάω σ' εσένα. -Όχι, σοβαρολογώ.
Με τη δουλειά;
Ο Τζον κι εγώ θα πάμε στο Λονδίνο να δούμε Ευρωπαίους διαφημιστές για το George.
Δεν λέω για την καριέρα του Τζον.
Λέω για τη δική σου. Τι κάνεις για τον εαυτό σου;
Όποιος πλησιάζει στο ενάμισι μέτρο βιώνει αυτό το τσίρκο.
Πού να πάω;
Απλώς νιώθω ότι από τότε που θυμάμαι,
ήξερα ακριβώς ποια είμαι και τι θέλω,
και τώρα νιώθω…
παράλυτη.
Φοβάμαι μην κάνω λάθος κίνηση ή τραβήξω κι άλλη προσοχή πάνω μου.
Το κάνω τώρα που μιλάμε.
-Τι λέει ο Τζον για όλα αυτά; -Νιώθει χάλια.
Είναι υποστηρικτικός, μα είναι περίεργο. Θα περίμενες να είναι ειδικός σ' αυτό, μα…
Δεν έχει χάσει την ανωνυμία του. Δεν είχε ποτέ.
Μπορεί να περπατάς στον δρόμο χαμογελαστή,
μα εκείνοι πάλι κάτι θα βρουν να γράψουν,
γιατί, στην τελική, ένα ευτυχισμένο ζευγάρι δεν πουλάει φύλλα.
Κάθε άρθρο χρειάζεται οπτική γωνία.
Πρωταγωνιστή και ανταγωνιστή.
Ο Τζον είναι η ενσάρκωση του πρωταγωνιστή,
που σημαίνει ότι εσύ…
έχεις μόνο έναν ρόλο να παίξεις.
ΜΟΥΣΕΙΟ ΓΚΟΥΓΚΕΝΧΑΪΜ
-Έτοιμη; -Ναι.
Εντάξει.
Παλιοκαριόλα.
-Τζον. -Τι;
Έλα, ρε φίλε.
Λυπάμαι, δεν νιώθει καλά.
-Πρωινή ναυτία; -Όχι.
Φαρδύ φόρεμα απόψε. Κρύβει κανένα φούσκωμα;
Όχι, καμία σχέση.
Τζον, τι σχεδιαστή φοράει;
Θα το κατακρεουργήσω, μα νομίζω ότι είναι Γιαμαμότο.
ΔΕΝ ΕΧΕΙ ΕΠΟΜΕΝΗ ΦΟΡΑ
Καρολίν "Μπεμπέ" Κένεντι; Λάμπει!
Ορίστε, φιλαράκο.
Να περάσεις ωραία.
Θα φάω με τον Ντέιβιντ Πέκερ μετά τη δουλειά,
οπότε θα αργήσω να γυρίσω.
Εντάξει.
Τι είναι;
"Οι φήμες περί εγκυμοσύνης της Καρολίν Μπεσέτ Κένεντι ξαναφούντωσαν χθες βράδυ
στο Γκουγκενχάιμ, όταν εμφανίστηκε
με εμφανώς γεμάτο πρόσωπο και φουσκωμένη κοιλιά.
Κάποιος σχολίασε: 'Ξεκάθαρη λάμψη εγκυμοσύνης'.
Άλλος: 'Αν έχει κατάθλιψη, δεν της φαίνεται'".
Δεν προσπαθούμε να κάνουμε παιδί, μα αν ήμουν έγκυος και απέβαλα;
Αν δεν μπορούσα να μείνω έγκυος; Πώς θα ένιωθα με όλα αυτά;
Μην το κάνεις αυτό.
-Κακώς τα διαβάζεις. -Εσύ διαβάζεις ό,τι γράφουν για σένα.
Είναι διαφορετικό.
-Όλη μου τη ζωή τα αντιμετωπίζω αυτά. -Με αποκάλεσαν καριόλα.
Ποιος;
Το ήξερα… Ήξερα ότι η μετάβαση δεν θα ήταν εύκολη.
Όποια σε παντρευόταν θα αντιμετώπιζε ζόρικη μάχη
απέναντι στην κοινή γνώμη, μα…
ούτε στους χειρότερους φόβους μου δεν περίμενα να με λένε ναρκομανή,
κοκάκια πόρνη, καριόλα,
όποτε βγαίνω από την πόρτα, άντρες που ζουν έξω από το σπίτι μου!
Και το ξέρω. Ξέρω ότι είναι μαλακίες,
αλλά δεν μπορώ να μη σκέφτομαι…
τους φίλους μου, τους δασκάλους μου, τους συναδέλφους μου στην Calvin Klein,
την οικογένειά μου, όσους διαβάζουν αυτές τις μαλακίες
και σκέφτονται "Τι έπαθε εκείνο το κοριτσάκι;
Είχε τόσες προοπτικές".
Και ο κόσμος θα πει "Ήξερε πού έμπλεκε".
Αλλά… ούτε εσύ δεν ήξερες πού μπλέκαμε.
Πιστεύαμε ότι η ζωή που είχαμε πριν τον γάμο θα ήταν αυτή που θα ζούσαμε.
Ξέρω ότι λες πως έχεις τον Τύπο υπό έλεγχο, αλλά…
Αρχίζω να νιώθω ότι είναι ανάποδα.
Και δεν σου έχω πει τίποτα απ' αυτά επειδή…
σε αγαπάω πάρα πολύ.
Έπρεπε να 'ναι η πιο ευτυχισμένη περίοδος της ζωής μας, και αυτό θέλω.
Το θέλω για σένα, το θέλω για μας και δεν θέλω να είμαι…
-Δεν θέλω να είμαι βάρος. -Δεν είσαι.
Δεν θέλω να νιώθεις ότι δεν κάνω γι' αυτό, αλλά…
έχω κουραστεί πολύ.
Έλα. Έλα εδώ.
Λυπάμαι πολύ.
Δεν θα μας αφήσουν ήσυχους! Δεν θα…
-Πού είναι; -Στην τσάντα την έχεις;
Δεν θα γιουχάρουμε.
Τι διάολο;
Τι πρόβλημα έχει; Κόπανε.
Ντεμί Μουρ
Απίστευτο.
Εμείς σκοτωνόμαστε στη δουλειά κι εκείνος έρχεται αν θέλει;
Βαρέθηκα. Είναι πάντα…
Πού ήσουν; Είχαμε συνάντηση στις 9:00 π.μ.
Ναι, είχα διάφορα.
Ναι, κι εμείς έχουμε διάφορα εδώ.
-Δεν μπορώ να διευθύνω το περιοδικό μόνος. -Δώσε μου ένα λεπτό.
Οι άλλοι ίσως δεν έχουν θέμα να ακολουθούν το πρόγραμμα του Τζον, μα εγώ έχω.
-Η Καρολίν κι εγώ έχουμε τα θέματά μας. -Χέστηκα για τη γυναίκα σου!
Ειλικρινά, βαρέθηκα την Καρολίν και το ατελείωτο έπος των προσωπικών σου.
Μην ξαναπείς ποτέ το όνομά της. Μ' ακούς;
Το νομικό τμήμα περιμένει μέρες να υπογράψεις τη συμφωνία.
Δεν με νοιάζει! Θα υπογράψω όταν είμαι έτοιμος!
Ακόμα καλύτερα, γιατί δεν προσφέρεσαι εσύ για το τηλεοπτικό;
Ναι. Σωστά, όλοι χέστηκαν για σένα.
Είσαι μια τραγωδία.
Αυτό είναι; Γι' αυτό με έβγαζες στο κλαρί;
Έχεις ιδέα πώς είναι να σε στηρίζω 24 ώρες το 24ωρο;
Δεν κάνεις τίποτα μόνος σου.
-Είμαι και η μαμά και ο μπαμπάς σου! -Βγάλε τον σκασμό. Ακούς;
Είσαι ένα τίποτα χωρίς το όνομά σου. Ένας αξιολύπητος με ωραίο χαμόγελο.
Γαμώτο.
Άντε γαμήσου!
Ξεκουμπίσου από το γραφείο μου!
Ευχαρίστως.
Παραιτούμαι.
Ανυπομονώ να δει ο υπόλοιπος κόσμος πόσο γελοίος είσαι.
Γαμώτο.
Γεια. Ο Τζον είμαι.
Είσαι ελεύθερη απόψε;
Συγγνώμη που άργησα.
Σου είπα ότι μπορείς να κάνεις κίνηση όποτε θες.
Τι είχες κατά νου;
Υποτιτλισμός: Μαριάννα Κοτζιά